قداسة البابا تواضروس التانى His Holiness Pope Tawadros II هو بابا اسكندريه ال118 من باباوات اسكندريه للمصريين الاورثوذوكس من سنة 2012 و كان أسقف عام البحيرة، وعضو المجمع المقدس للكنيسة القبطية الأرثوذكسية (60 سنه)، اسمه قبل الرهبنة وجيه صبحى باقى سليمان من مواليد المنصوره يوم 4 نوفمبر 1952 والده كان مهندس و اخد عيلته من المنصوره علشان يشتغل ف مديرية المساحة فى دمنهور ، وجيه أخد بكالوريوس العلوم الصيدلية جامعة اسكندرية 1975 وبكالوريوس الكليه الاكليريكيه وزمالة الصحة العالمية بانجلترا 1985. اشتغل مدير مصنع أدويه فى دمنهور اترسم راهب سنة 1988 فى دير الأنبا بيشوى. و خدم فى محافظة البحيرة من يوم 15 فبراير 1990 يوم 15 يونيه 1997 رسمه البابا شنوده التالت أسقف عام بعد نياحة البابا شنوده فى 17 مارس 2012 اتعملت انتخابات لاختيار البابا الجديد فى اكتوبر 2012 من المترشحين للكرسي البابوي القبطى اللجنه اختارت خمسه و تم انتخاب ثلاته منهم الأنبا رافائيل 1980صوت الأنبا تواضروس 1623صوت القمص رافائيل أفامينا 1530 صوت الاختيار حصل حسب لايحة انتخاب البابا اللى اتحطت سنة 1957 و كان فيه مطالب انها تتغير ايام البابا شنوده لكنه رفض تغييرها تم اختياره بالقرعه الهيكليه يوم الاحد 4 نوفمبر 2012 تم تتويجه و تجليسه كبابا جديد على كرسى البابويه كرسي مارمرقس الرسول فى الكاتدرائيه المرقسيه الكبرى فى القاهره يوم 18 نوفمبر 2012 علشان يبقى البابا رقم 118 فى تاريخ بطاركة الكنيسة القبطية الاورثوزوكسيه.